বেগম জিয়াকে ভালবাসলে আইনি লড়াই করুন: ওবায়দুল কাদের
প্রকাশের সময় : এপ্রিল ২০, ২০১৮, ১:৩৪ অপরাহ্ণ
আপডেট সময় : এপ্রিল ২০, ২০১৮ at ২:০৫ অপরাহ্ণ
হ্যাপী আক্তার, আহমেদ জাফর : আওয়ামী লীগের সাধারণ সম্পাদক ও সড়ক পরিবহন ও সেতুমন্ত্রী ওবায়দুল কাদের বলেছেন, বিএনপির চেয়ারপারসন বেগম খালেদা জিয়া যদি নির্দোষ হন তাহলে অবশ্যই ছাড়া পাবেন। যদি তাকে ভালোবাসেন তাহলে আইনি লড়াইয়ের মাধ্যমে তার দণ্ড মওকুফ করাতে পারেন। অথবা উচ্চতর আদালতে তাকে খালাস করাতে পারেন। বিষয়টি আপনাদের আইনি লড়াইয়ের মাধ্যমে প্রমাণ করতে পারেন।
শুক্রবার (২০ এপ্রিল) বেলা ১২টার ইঞ্জিনিয়ার্স ইনস্টিটিউশনের এক সেমিনারে সেতুমন্ত্রী এসব কথা বলেন।
তিনি বলেন, বেগম জিয়া যদি নির্দোষ হন তাহলে তিনি অবশ্যই ছাড়া পাবেন। কাজেই আইনি লড়াইটাই উত্তম।
আওয়ামী লীগ সাধারণ সম্পাদক বলেন, ছাত্রলীগ বলেন আর আওয়ামী লীগ বলেন, কেউ পার পাচ্ছে না। এ বিষয়ে শেখ হাসিনার জিরো টলারেন্স। অপকর্ম করলে কাউকে ছাড় দেওয়া হচ্ছে না, হবে না। ছাত্রলীগ নিয়ে আমরা নতুন করে ভাবছি। সংগঠনটির সম্মেলন আছে সামনে। এই সম্মেলনে ছাত্রলীগকে নতুন মডেলে বিকশিত করার নির্দেশ দিয়েছেন আওয়ামী লীগ সভানেত্রী ও প্রধানমন্ত্রী শেখ হাসিনা।